Nina Popova

Nina Popova (født 20. oktober 1922 i Novorossijsk i Russland, død 7. august 2020  i St. Augustine i Florida i USA) var en russisk-amerikansk ballettdanserinne.

Hun ble født i Russland men familien dro til Paris kort etter at hun var født. Der studerte hun ballett sammen med andre russiske hvite emigranter, og som tenåring opptrådte hun med Ljubov Jegorovas Ballet de la Jeunesse. Sent på 1930-tallet danset hun med Original Ballet Russe i Australia og Cuba. I 1939 begynte hun ved The Ballet Theatre - senere kalt American Ballet Theatre, i New York City. Popova danset med Ballet Russe de Monte Carlo fra1943 il 1945. Hun opptrådte i fjernsynsprogrammet Your Show of Shows og på Broadway.
 
Fra 1954 til 1967 underviste Popova på New Yorks High School of Performing Arts. Fra 1967 til 1975 var hun kunstnerisk leder for Houston Ballet, der hun etablerte et profesjonelt danseselskap.

Nina Popova døde av COVID-19 i St. Augustine i Florida.

Referanser

Dødsfall relatert til covid-19 i USA
Russiske ballettdansere
Franske dansere
Dansere fra USA
Ballettdansere
Personer fra Novorossijsk
Personer fra Paris